**Ministru kabineta noteikumu projekta**

**„Grozījums Ministru kabineta 2012.gada 25.septembra noteikumos Nr.670 „Kārtība, kādā pašvaldībām tiek aprēķināta un sadalīta valsts budžeta mērķdotācija māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām””** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta noteikumu projekts „Grozījums Ministru kabineta 2012.gada 25.septembra noteikumos Nr.670 „Kārtība, kādā pašvaldībām tiek aprēķināta un sadalīta valsts budžeta mērķdotācija māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām”” (turpmāk – Projekts) izstrādāts, pamatojoties uz Ministru kabineta noteikumu projektu „Latvijas Nacionālā kultūras centra nolikums”, kas paredz mainīt Kultūras ministrijas padotības iestādes „Kultūrizglītības un nemateriālā mantojuma centrs” nosaukumu. |
|  2. | Pašreizējā situācija un problēmas | Ministru kabineta noteikumu projekts „Latvijas Nacionālā kultūras centra nolikums” paredz mainīt Kultūras ministrijas padotības iestādes „Kultūrizglītības un nemateriālā mantojuma centrs” (turpmāk – Centrs) nosaukumu un pārdēvēt valsts tiešās pārvaldes iestādi par Latvijas Nacionālo kultūras centru. Ņemot vērā nosaukuma maiņu. ir noteikts attiecīgs precizējums Projektā.Centra nosaukuma maiņa ir pamatojama ar to, ka Centrs ir konstatējis, ka Centra partneriem, mērķauditorijai un atbalstītājiem ir grūti atcerēties Centra nosaukumu, kā rezultātā publiskajos pasākumos un plašsaziņas līdzekļos Centra nosaukums regulāri tiek atspoguļots nepareizi, bet sabiedrībā joprojām plaši turpina lietot kādreizējo centra nosaukumu „Tautas mākslas centrs”. Tāpat saskaņā ar vairāku zīmolvedības ekspertu viedokli šāds sarežģīts Centra nosaukums ir neatbilstošs iestādei, kas piedāvā regulārus starptautiskas un nacionālas nozīmes publiskus pasākumus, t.sk. rīko Vispārējos latviešu Dziesmu un deju svētkus. Centra kompetencē esošā Dziesmu un deju svētku tradīcija un ar to saistītās tautas mākslas jomas, nemateriālais kultūras mantojums, kā arī kultūras un radošo industriju izglītība ir nozīmīgi elementi Latvijas kultūras identitātes un Latvijas valsts tēla veidošanā. Nosaukums „Latvijas Nacionālais kultūras centrs” atspoguļo procesu, kurā kultūras mantojums un laikmetīgā kultūra atrodas radošā mijiedarbē un, kur kultūras mantojums un tradīcijas kalpo kā avots jaunradei un mūsdienīgas Latvijas identitātes veidošanai.  |
|  3. | Saistītie politikas ietekmes novērtējumi un pētījumi | Projekts šo jomu neskar. |
|  4. | Tiesiskā regulējuma mērķis un būtība | Projekts sagatavots, lai atbilstoši mainītu Kultūras ministrijas padotības iestādes „Kultūrizglītības un nemateriālā mantojuma centrs” nosaukumu.  |
|  5. | Projekta izstrādē iesaistītās institūcijas | Kultūras ministrija, Kultūrizglītības un nemateriālā kultūras mantojuma centrs.  |
|  6. | Iemesli, kādēļ netika nodrošināta sabiedrības līdzdalība | Projekts satur tehniskus grozījumus, līdz ar to netika nodrošināta sabiedrības līdzdalība Projekta izstrādē. |
|  7. | Cita informācija | Nav |

*Anotācijas II, III, V un VI sadaļa – projekts šīs jomas neskar.*

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ar Projektu Ministru kabinetā izskatāms Ministru kabineta noteikumu projekts „Latvijas Nacionālā kultūras centra nolikums” (VSS prot.Nr.11 7§), (VSS-288).  |
|  2. |  Cita informācija | Vienlaikus ar Ministru kabineta noteikumu projektu „Latvijas Nacionālā kultūras centra nolikums” (VSS prot.Nr.11 7§), (VSS-288) Ministru kabinetā izskatāmi arī šādi tiesību aktu projekti:1. Ministru kabineta noteikumu projekts „Grozījumi Ministru kabineta 2003.gada 29.aprīļa noteikumos Nr.241 „Kultūras ministrijas nolikums”” (VSS prot.Nr.11 8.§), (VSS-289);
2. Likumprojekts „Grozījums Dziesmu un deju svētku likumā” (VSS prot.Nr.11 9.§), (VSS-290);
3. Ministru kabineta noteikumu projekts „Grozījums Ministru kabineta 2012.gada 21.februāra noteikumos Nr.130 „Dziesmu un deju svētku padomes nolikums””, (VSS prot.Nr.11 10.§), (VSS-291);
4. Ministru kabineta noteikumu projekts „Grozījums Ministru kabineta 2009.gada 14.jūlija noteikumos Nr.775 „Vispārējās un profesionālās izglītības programmas licencēšanas kārtība”” (VSS prot.Nr.11 11.§),  (VSS-292);
5. Ministru kabineta noteikumu projekts „Grozījums Ministru kabineta 2011.gada 3.augusta noteikumos Nr.662 „Profesionālās kvalifikācijas eksāmenu norises kārtība akreditētās profesionālās izglītības programmās”” (VSS prot.Nr.11 12.§), (VSS-293);
6. Ministru kabineta noteikumu projekts „Grozījumi Ministru kabineta 2009.gada 22.septembra noteikumos Nr.1074 „Noteikumi par valsts statistikas apkopošanu kultūras jomā”” (VSS prot.Nr.11 13. §), (VSS-294);
7. Ministru kabineta noteikumu projekts „Grozījums Ministru kabineta 2011.gada 7.jūnija noteikumos Nr.431 „Pedagogu profesionālās kvalifikācijas pilnveides kārtība”.
 |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Kultūras ministrija, Kultūrizglītības un nemateriālā mantojuma centrs. |
|  2. | Projekta izpildes ietekme uz pārvaldes funkcijām | Projekts šo jomu neskar. |
|  3. | Projekta izpildes ietekme uz pārvaldes institucionālo struktūru.Jaunu institūciju izveide |  Projekts šo jomu neskar. |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija |  Projekts šo jomu neskar. |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija |  Projekts šo jomu neskar. |
|  6. | Cita informācija | Nav |

Kultūras ministre Ž.Jaunzeme – Grende

Vīza: Valsts sekretārs G.Puķītis

11.12.2012.

680

B.Erdmane

Tālr.67227405

Baiba.Erdmane@knmc.gov.lv